2011D0025 — FI — 23.03.2012 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B EUROOPAN KESKUSPANKIN PÄÄTÖS, annettu 14 päivänä joulukuuta 2011, eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä (EKP/2011/25) (2011/870/EU) (EYV L 341, 22.12.2011, p.65)

Muutettu:









▼B

EUROOPAN KESKUSPANKIN PÄÄTÖS,

annettu 14 päivänä joulukuuta 2011,

eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä

(EKP/2011/25)

(2011/870/EU)







EUROOPAN KESKUSPANKIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan, ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 18.2 artiklan, sekä katsoo seuraavaa: (1) Euroopan keskuspankkijärjestelmän ja Euroopan keskuspankin perussäännön 18.1 artiklassa määrätään, että Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro, voivat tehdä luottotoimia luottolaitosten ja muiden markkinaosapuolten kanssa ja että luottoa annettaessa vakuuksien on oltava riittävät. Eurojärjestelmän rahapolitiikan välineistä ja menettelyistä 31 päivänä elokuuta 2000 annettujen suuntaviivojen EKP/2000/7 ( 1 ) liitteessä I (jäljempänä ”yleisasiakirja”) määritellään yleisehdot, mukaan lukien luotonannossa käytettävien vakuuksien vakuuskelpoisuusehdot, joiden perusteella EKP ja kansalliset keskuspankit ovat valmiita toteuttamaan luottotoimia. (2) EKP:n neuvosto päätti 8 päivänä joulukuuta 2011 tehostettua luottotukea koskevista lisätoimenpiteistä pankkien antolainauksen ja likviditeetin edistämiseksi euroalueen rahamarkkinoilla. Mainitun päätöksen mukaisesti ja likviditeetin tarjoamisen tehostamiseksi eurojärjestelmän rahapoliittisten operaatioiden vastapuolille olisi mahdollistettava tiettyjen pitkäaikaisten rahoitusoperaatioiden päättäminen tai muuttaminen ennen eräpäivää sekä väljennettävä ehtoja, joiden perusteella määritetään eurojärjestelmän rahapoliittisissa operaatioissa vakuutena käytettävien omaisuuserien vakuuskelpoisuus. (3) Tällaisia toimenpiteitä olisi sovellettava väliaikaisesti, kunnes EKP:n neuvosto katsoo, että rahoitusjärjestelmän vakaus sallii eurojärjestelmän rahapoliittisia operaatioita koskevien säännösten normaalin soveltamisen, sekä katsoo seuraavaa: ON HYVÄKSYNYT TÄMÄN PÄÄTÖKSEN:







1 artikla

Rahoitusoperaatioihin ja vakuuskelpoisuuteen liittyvät lisätoimenpiteet

1. Tässä päätöksessä vahvistetuttuja eurojärjestelmän rahapoliittisia operaatioita ja vakuuskelpoisuutta koskevia sääntöjä sovelletaan yhdessä yleisasiakirjan kanssa.

2. Mikäli tämän päätöksen ja yleisasiakirjan säännökset, sellaisina kuin kansalliset keskuspankit ovat panneet ne täytäntöön kansallisella tasolla, poikkeavat toisistaan, sovelletaan ensin mainittuja. Kansalliset keskuspankit soveltavat edelleen kaikkia yleisasiakirjan säännöksiä muuttamattomina, jollei tästä päätöksestä muuta johdu.

2 artikla

Mahdollisuus tiettyjen pitkäaikaisten rahoitusoperaatioiden päättämiseen tai muuttamiseen

Eurojärjestelmä voi päättää, että vastapuolilla on tietyin edellytyksin mahdollisuus pienentää joidenkin pitkäaikaisten rahoitusoperaatioiden määrää tai päättää ne ennen eräpäivää.

3 artikla

Tiettyjen omaisuusvakuudellisten arvopaperien hyväksyminen

1. Sellaisten omaisuusvakuudellisten arvopapereiden lisäksi, jotka ovat yleisartiklan 6 luvun mukaan vakuuskelpoisia, vakuuskelpoisia eurojärjestelmän rahapoliittisissa operaatioissa ovat – siihen katsomatta, täyttävätkö ne yleisasiakirjan 6.3.2 kohdassa vahvistetut luottokelpoisuusvaatimukset – myös sellaiset omaisuusvakuudelliset arvopaperit, joiden vakuutena on ainoastaan joko asuntolainoja tai lainoja pienille ja keskisuurille yrityksille, edellyttäen että ne täyttävät yleisasiakirjan muissa osissa kuin sen 6.3.2 kohdassa vahvistetut omaisuusvakuudellisia arvopapereita koskevat vakuuskelpoisuusvaatimukset sekä että niiden kahden parhaan luokitus on liikkeeseenlaskun yhteydessä sekä aina sen jälkeen vähintään yleisasiakirjan 6.3.1 kohdassa tarkoitettu eurojärjestelmän yhdenmukaistetun luokitusasteikon luokka 2. Niiden on lisäksi täytettävä kaikki seuraavat vaatimukset:

a) Omaisuusvakuudellisten arvopapereiden vakuutena olevien kassavirtaa synnyttävien omaisuuserien on kuuluttava samaan arvopaperiluokkaan eli omaisuuserien sammioon saa kuulua ainoastaan joko asuntolainoja taikka lainoja pienille ja keskisuurille yrityksille, ja yhdistettyjä arvopaperiluokkia ei saa olla;

b) omaisuusvakuudellisten arvopapereiden vakuutena olevien kassavirtaa synnyttäviin omaisuuseriin ei saa kuulua lainoja, jotka i) ovat järjestämättömiä omaisuusvakuudellisen arvopaperin liikkeeseenlaskun yhteydessä; tai ii) ovat syndikoituja, strukturoituja tai vipulainoja minä tahansa ajankohtana;

c) omaisuusvakuudellisen arvopaperin vakuudeksi toimittava vastapuoli taikka siihen läheisesti sidoksissa oleva osapuoli ei saa toimia korkosuojauksen tarjoajana omaisuusvakuudelliseen arvopaperiin liittyen;

d) omaisuusvakuudelliseen arvopaperiin liittyvissä sopimusasiakirjoissa on oltava sääntöjä jatkuvuuden hallinnasta.

2. Tässä kohdassa termeillä ”pieni yritys” ja ”keskisuuriyritys” on sama merkitys kuin mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa 2003/361/EY ( 2 ).

4 artikla

Tiettyjen muiden lainasaamisten hyväksyminen

1. Kansallinen keskuspankki voi hyväksyä eurojärjestelmän rahapoliittisissa operaatioissa vakuudeksi lainasaamisia, jotka eivät täytä eurojärjestelmän vakuuskelpoisuusvaatimuksia.

2. Kansalliset keskuspankit vahvistavat 1 kohdassa tarkoitettujen lainasaamisten hyväksymistä koskevat vakuuskelpoisuusvaatimukset ja riskienhallintamenetelmät. Tällaiset vakuuskelpoisuusvaatimukset ja riskienhallintamenetelmät edellyttävät EKP:n neuvoston ennakkohyväksyntää.

▼M1

4 a artikla

Eräiden valtion takaamien pankkien joukkovelkakirjalainojen hyväksyminen

1. Kansalliset keskuspankit eivät ole velvoitettuja hyväksymään eurojärjestelmän luottotoimissa vakuudeksi vakuuskelpoisia pankkien joukkovelkakirjalainoja, joiden takaajana on Euroopan unionin / Kansainvälisen valuuttarahaston ohjelman kohteena oleva jäsenvaltio tai jäsenvaltio, jonka luottoriskinarviointi ei täytä jälkimarkkinakelpoisten omaisuuserien liikkeeseenlaskijoihin ja takaajiin sovellettavaa eurojärjestelmän luottokelpoisuusvaatimusten mukaista hyvän luottokelpoisuuden vähimmäisvaatimusta, josta säädetään yleisasiakirjan liitteessä I olevassa 6.3.1 ja 6.3.2 kohdassa.

2. Kansalliset keskuspankit ilmoittavat EKP:n neuvostolle mahdollisista päätöksistään olla hyväksymättä vakuudeksi 1 kohdassa tarkoitettuja arvopapereita.

▼B

5 artikla

Loppusäännös

Tämä päätös tulee voimaan 19 päivänä joulukuuta 2011.